CELEX: 22000D1019(14)
Language: sk
Date: 1999-03-26 00:00:00
Title: Rozhodnutie Spoločného výboru EHP č. 41/1999 z 26. marca 1999, ktorým sa mení a dopĺňa príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) Dohody o EHP

Dôležité právne oznámenie

|

22000D1019(14)

Úradný vestník L 266 , 19/10/2000 S. 0047 - 0047

		Rozhodnutie Spoločného výboru EHPč. 41/1999z 26. marca 1999,ktorým sa mení a dopĺňa príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) Dohody o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore, v znení protokolu, ktorým sa prispôsobuje Dohoda o Európskom hospodárskom priestore, ďalej len "dohoda", najmä na jej článok 98,keďže:(1) príloha XVIII dohody bola zmenená a doplnená rozhodnutím Spoločného výboru EHP č. 104/98 z 30. októbra 1998 [1];(2) smernica Rady 98/59/ES z 20. júla 1998 o aproximácii zákonov členských štátov týkajúcich sa hromadného prepúšťania [2], bude začlenená do dohody,ROZHODOL TAKTO:Článok 1Príloha XVIII k dohode sa mení a dopĺňa takto:1. Text bodu 22 (smernica Rady 75/129/EHS) sa nahrádza takto:"398 L 0059: smernica Rady 98/59/ES z 20. júla 1998 o aproximácii zákonov členských štátov týkajúcich sa hromadného prepúšťania (Ú. v. ES L 225, 12.8.1998, s. 16)."2. Text bodu 26 (smernica Rady 92/56/EHS) sa vypúšťa.Článok 2Texty smernice 98/59/ES v islandskom a nórskom jazyku, ktoré sú pripojené k príslušným jazykovým verziám tohto rozhodnutia, sú autentické.Článok 3Toto rozhodnutie nadobúda účinnosť 24. septembra 1999, po všetkých oznámeniach podľa článku 103 ods. 1 dohody, ktoré boli poskytnuté Spoločnému výboru EHP.Článok 4Toto rozhodnutie bude uverejnené v časti EHP a v dodatku EHP k Úradnému vestníku Európskych spoločenstiev.V Bruseli 26. marca 1999Za Spoločný výbor EHPpredsedaF. Barbaso[1] Ú. v. ES L 197, 29.7.1999, s. 56, opravené v Ú. v. ES L 226, 27.8.1999, s. 44.[2] Ú. v. ES L 225, 12.8.1998, s. 16.--------------------------------------------------